**Nyhedsbrev januar 2017**

**Kære medlemmer og samarbejdspartnere**

**Rigtig godt nytår!**

Der har været mange tiltag hos TGU i 2016. Bestyrelsen har arbejdet videre med ”synlighed” bl.a. deltog vi årets Sundhedsmesse i Kalundborg september 2016

Vores hjemmeside har fået nyt look, så vores røde baggrund går igen, hjemmesiden bliver løbende opdateret.

I 2016 deltog vi i et foreningsudviklingsforløb gennem DGI, foreningen blev gennemgået og arbejdsgruppen indstillede til bestyrelsen, at der med fordel for TGU kunne ansættes en foreningskoordinator. En enstemmig bestyrelse godkendte ansættelsen af Trine Grue Werth, herunder er nogle af foreningskoordinatorens arbejdsopgaver beskrevet.

**Foreningskoordinator**

Vi ønsker at belyse for jer hvad koordinatorstillingen betyder for TGU. Koordinatoren skal varetage de arbejdsopgaver frivillige ikke har ressourcer til. Trine har fortsat rigtig meget frivilligt arbejde i foreningen udover hendes lønnede job hos TGU, som er en tidsbegrænset stilling på 2 år, som derefter evalueres. Ugentlig arbejdstid er 15 timer med mulighed for regulering hvis nødvendigt. Har man spørgsmål vedr. koordinatorens arbejde, er man meget velkommen til at kontakte TGU Bestyrelsen.

Eksempler på Foreningskoordinator opgaver:

* Der arbejdes i øjeblikket på at få oprettet en hjælperbank, hvor medlemmer og andre støtter til TGU kan sponsere deres tid og hænder til vores aktiviteter
* Koordinatoren er ansvarlig for markedsføring både for TGU som helhed, men også ved at hjælpe hver enkelt afd. Dette skulle gerne give flere medlemmer til foreningen.
* Aflaste kassereren ved at overtage Klubmodul, som er systemet der styrer medlemmerne i de forskellige afd., kontingent indbetaling og lign. Trine er blevet undervist af konsulent, så hun er superbruger på Klubmodul
* Aflaste andre frivillige i foreningen fx papirarbejdet fra trænerne, så de får mere tid til at varetage deres træning i hallen og på banerne
* Udarbejde ansøgninger til sponsorater, legater, fonde, idrætspriser m.v., da vores forening har meget at byde på, og det skal de rette folk vide
* Koordinere opgaver mellem afd., der er store muligheder for samarbejde og arrangementer fremadrettet
* Tage imod/opsøge nye tiltag både i foreningen og lokalområdet, så har i gode ideer er både koordinator og bestyrelsen åben for en snak om mulighederne

**Det sker i 2017**

TGU Bestyrelsen værdsætte et godt samarbejde med Hallens og TGU Støtteforeningens bestyrelser. Der arbejdes i øjeblikket at forbedre sammenholdet i og omkring Tømmerup Hallen.

Hallens Bestyrelse ønsker en strategi for Tømmerup Hallen og dens fremtid, det støtter TGU op om, bl.a. søsætter vi marts 2017 en meningsmåling blandt jer medlemmer og lokalbefolkningen, her håber vi at få belyst hvad vi gør godt og hvad vi kan forbedre i Tømmerup Hallen og TGU, vi ser frem til jeres besvarelser og håber også at høre fra dem som ellers ikke kommer i hallen.

I januar 2017 blev TGU Event gruppen en realitet, de skal arbejde med andre arrangementer fx foredrag, fester og lign, gruppen kan følges på Facebook på TGU Event.

Første arrangement er stablet på benene og bliver et foredrag med tidligere jægersoldat Erik B. Jørgensen, som også er med til udarbejdelsen af TV2 programmet ”Korpset”

Foredraget afholdes **torsdag 2. marts KL 19.30** i Tømmerup Hallen

Billetter kan købes i Tømmerup Brugs, TGU Kontor og online tgu.safeticket.dk/events

Med venlig hilsen

Søren Gammelby Jensen

Formand TGU Bestyrelse

Tømmerupvej 20

4400 Kalundborg

40579847

[www.tgu.klub-modul.dk](http://www.tgu.klub-modul.dk)